Man vas ná inbraak by Pta-kerk - Maroela Media
Man vas ná inbraak by Pta-kerk
'n 27-jarige man is in hegtenis geneem nadat hy glo oor die naweek by 'n kerk in Pretoria ingebreek en dit besteel het.
Kapt. Bonginkosi Msimanga, polisiewoordvoerder, het gesê die Hercules-polisie in die weste van Pretoria was Saterdag besig met roetinepatrollies in die Daspoort-omgewing toe hulle die verdagte omstreeks 19:40 langs die pad opgemerk het.
"Hy het verdag opgetree en 'n mikrogolfoond en 'n verwarmer in sy besit gehad. Die polisie het die man ondervra en hy kon nie behoorlik verduidelik hoe hy aan die items gekom het nie," het Msimanga gesê.
Hy is dadelik in hegtenis geneem op aanklag van die besit van beweerde gesteelde eiendom. Daar is later vasgestel dat hy glo by die Metodistekerk in Daspoort ingebreek het.
"Die hek is van sy spoor af gelig waarna die stoorkamer se deur oopgedwing is. Personeel by die kerk is daarna van die inbraak ingelig en 'n bykomende saak van inbraak is aanhangig gemaak."
Die man moet binnekort in die Pretoria-landdroshof verskyn.
misdaad polisie Pretoria
Bela-Bela-onnie sterf: Ma vertel van trauma ná 'spogkind' se dood
Een dood ná boer en 'aanvallers' op mekaar skiet
Eileen · 4 jare gelede
Mnr Msimanga se asb vir daai polisie lid ons is trots dat hy so wakker was en daadwerklik opgetree het.
Hy doen dit want hy dink die Here is nie n werklikheid nie, so om in die Huis van die Here in te breek is vir hom niks. Skandelik dat iemand so laag kan daal, maar wag nou dat ek so dink, daar is seker baie van ons wat ook in die kerke sit en ook steel van die Here deur tiendes wat nie gegee word nie (diefstal), of hulp wat verleen kan word en verskoning wat dan uitgedink word om dit vry te spring (leuens). So sy inbraak by die kerk klink erg, maar as ek nou mooi daaraan dink kan ek nie n klip gooi nie. Ons sit in die banke van die kerk en weet die Here is n werklikheid en dit keer ons nie eers om te doen wat ons weet is reg nie; ons vat lelike kanse.